เรื่องร้องเรียน: เรื่องที่ 1 พนักงานเก็บขยะ เรียกเก็บเงิน เดือนละ 500 บาท เก็บเป็นเงินสด ในขณะที่ออกบิลลงจำนวนเงินเพียง 280 บาท และ เพิ่งมาแจ้งว่าจะขอเก็บเพิ่มเป็น 700 บาทต่อเดือน   เรทราคานี้ แจ้งว่า ไม่เกิน 140 ลิตร/ วัน แต่มาเก็บจริง วันเว้นวัน  เรื่องที่ 2 พนังงานเก็บขยะแจ้งบ้านรอบๆให้นำขยะมาทิ้งรวมกันในจุดพื้นที่ส่วนตัวที่เราเตรียมเอาไว้บริการเฉพาะ (เนื่องจากทางเราเปิดให้บริการหอพัก) ทำให้ปริมาณขยะในถังที่ทางเราเตรียมมีจำนวนเกินจริง   รวมถึงค่าเสื่อมต่างๆ เช่นค่าถัง ที่เราต้องซื้อเปลี่ยนเองเมื่อแตก จากการรับปริมาณขยะเกินจำนวน  เบื้องต้นแก้ปัญหาโดยการแจ้งเพื่อนบ้านเองแล้ว แต่ทางเพื่อนบ้านบอกให้แจ้งพนักงานเก็บขยะเอง เนื่องจากพนักงานเก็บขยะบอกว่าจะไม่เก็บหน้าบ้านคนเหล่านั้น ให้มารวมที่หอพักนี้ เพราะจอดรถเก็บง่ายกว่า  อยากรบกวนให้ช่วยแก้ปัญหาหน่อยค่ะ
การดำเนินการของเจ้าหน้าที่: สำนักงานเขตสวนหลวง โดยฝ่ายรักษาความสะอาดฯ ขอเรียนชี้แจง ดังนี้ เรื่องที่ 1 อยู่ระหว่างดำเนินการสอบสวนเจ้าหน้าที่ หากพบว่ามีการ กระทำตามที่แจ้ง จะดำเนินการทางวินัยตามฐานความผิดต่อไป เรื่องที่ 2 เจ้าหน้าที่ฝ่ายรักษาฯ เข้าประชาสัมพันธ์ให้ประชาชนที่พักอาศัยบริเวณใกล้เคียงมีที่พักขยะไว้ที่บ้านของตนเพื่อรอการจัดเก็บตามรอบการจัดเก็บ โดยไม่ให้นำไปทิ้งรวมบริเวณดังกล่าว โดยประชาชนรับทราบตามที่เจ้าหน้าที่ประชาสัมพันธ์
ความเห็นของผู้แจ้ง: ขอบคุณทุกฝ่ายที่มีความใส่ใจ รับฟังปัญหา และ แก้ไขอย่างรวดเร็วค่ะ
พื้นที่: แขวงสวนหลวง เขตสวนหลวง กรุงเทพมหานคร